**Laudáció**

**Sipos Hanga** a Délibáb Alapfokú Művészeti Iskola kiváló táncosa már gyermekkora óta, immár 11 éve kitartással, alázattal és szorgalommal munkálkodik azért, hogy ebben a csodálatos versenysportban kimagasló eredményt érjen el csapatával együtt.

Ambíciózus, precíz és maximalista jelleme által mindig a 100 %-ra törekedve vesz részt az edzéseken, próbákon, hogy tudása legjavát nyújtva bizonyíthasson rangos és elismert versenyeken.

Szorgalma nemcsak a sportban, hanem a tanulásban is megmutatkozik. Nagy jövő áll előtte ezen sport tekintetében is, melyet szándékában áll egyetemi évei alatt is folytatni.

Tanulmányait is kimagasló eredményekkel végzi, hiszen a sport szeretete mellett a tudást tartja a legfőbb alkotó elemnek, mely az életben való helytálláshoz szükséges.

Ezek szerint tanul, dolgozik és alkot.

Megszámlálhatatlan fellépéssel és versennyel a háta mögött, a teljesség igénye nélkül: két **Európa Bajnoki arany és ezüstérem** mellett, **országos bajnokságok és kvalifikációs versenyek szintén arany, ezüstérmek és különdíjak** szerzeményese, továbbá a Kaposváron megrendezett **Diákolimpiai ezüstérem** és **4. helyezés** büszke tulajdonosa.

**Sipos Hanga tehetségével, egyéniségével és kitartásával méltó módon képviseli mind a táncsport, mind a Délibáb Művészeti Iskola, mind pedig Kisvárda hírnevét és melyre büszkék vagyunk.**